Ĕпхӳ патĕнчи чукун çул катастрофи
Ĕпхӳ патĕнчи чукун çул инкекĕ — 1989 çулхи çĕртмен 4-мĕшĕнче (çĕртмен 3-мĕшĕнче - мускав вăхăчĕпе) Пушкăрт АССР Иглино районĕнче Ашаран 11 çм (Челепи облаçĕ), Аша — Улу-Теляк хушшинче Раççейпе СССР историнчи чукун çул çинче сиксе тухнă çав тери пысăк катастрофа. Хирĕçле пыракан 211 № «Çĕн Çĕпĕр-Адлер» тата 212 № «Адлер-Çĕн Çĕпĕр» пассажир пуйăсĕсем иртсе кайнă чухне «Çĕпĕр—Урал—Атăлçи» пăрăх çулĕ çинчи аварие пула пуçтарăннă çăмăл углеводородсен газĕ хыпса сирпĕнĕ. 575 çын пĕтнĕ (урăх хыпарпа - 645), весенчен 181 — ачасем, 600 ытла суранланнă.

Инкек 
Анăç Çĕпĕр — Урал-Атăлçи пăрăх çулĕ çинче 1,7 метр тăршшĕллĕ çурăлса кайнипе унтан газ тухма пуçланă. продуктопроводран 900 метр çывăхĕнче Трансиб магистралĕ вырнаçнă пулнă. 

1989 çулхи çĕртме уйăхĕн 4-мĕшĕн вырăнти вăхăтпа 1 сехет те 15 минутра икĕ пуйăс танлашнă хыççăн газ сирпĕнсе кайнă, вăйлă вут-кăвар хыпса тухнă. 211 номерлĕ «Çĕн Çĕпĕр — Адлер» (20 вакун) тата 212 номерлĕ «Адлер — Çĕн Çĕпĕр» (18 вакун) пайăсĕсенче пурĕ 1284 пассажир (вĕсенчен 383 ача), тата 86 пуйăспа локомотив бригадисен çынни пулнă. Сирпĕннĕ хумпа 11 вакунĕ айăккинелле вăркăннă, вĕсенчен 7-ĕшĕ тĕппипех çунса кайнă. Ытти 26 вакунĕ шалтан çунса тухнă. 

Официаллă палăртнипе, 575 çын пĕтнĕ. Вĕсен шутĕнче 181 ача пулнă. 

Газ сирпĕннипе 350 метр тăршшĕ чукун çул, 17 километр сывлăшри çыхăну йĕрĕсем арканнă. Кăвайт лаптăкĕ 250 гектара çитнĕ.

Инкек хыççăн 
Инкек пулса иртнĕ вырăнта 8 метр çӳллĕш мемориал туса лартнă. Унăн умĕнче кашни çул çынсем çак инкеке асăнма пуçтарăнаççĕ.

Асăрхавсем

Каçăсем 
 
 
 Видео-реконструкция катастрофы
 История одной катастрофы «Коммерсантъ» хаçатăн 126 (844) №, 08.07.1995
 Тĕнче пĕлмен катастрофа . Деловой Урал. 1999.
 Трагедия под Ашой 
 http://www.chrab.chel.su/archive/03-06-99/3/A7639.DOC.html [ Статья в газете Челябинский рабочий]
 Инкек пулнă вырăнĕнчи фотографисем, 21 çул иртсен 

Ĕпхӳ
СССР техногенлă катастрофăсем
1989 çулăн çĕртме уйăхĕ
Çĕртмен 4-мĕшĕнчи пулăмсем
1989 çул СССР
Пушкăрт АССР пулăмĕсем
Чукун çул çинчи инкексем